Document ID: 32001R0911

Komission asetus (EY) N:o 911/2001,
annettu 10 päivänä toukokuuta 2001,
neuvoston asetuksen (EY) N:o 2200/96 liitteessä I olevan luettelon laajentamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 718/2001(2), ja erityisesti sen 2 artiklan 3 kohdan,
sekä katsoo seuraavaa:
(1) Vihanneksiin ja hedelmiin sovellettavien yhteisten ja pakollisten vaatimusten mukainen tuotteiden luokittelu antaa viitekehyksen, joka vaikuttaa osaltaan kaupan rehellisyyteen ja markkinoiden avoimuuteen ja jonka ansiosta voidaan välttää sellaisten tuotteiden, joiden laatu ei ole tyydyttävä, tulo markkinoille. Se vaikuttaa näin ollen myös tuotannon kannattavuuteen.
(2) Sienten Euroopan tuontantoryhmittymäksi järjestäytyneiden alan edustajien avulla Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevä työryhmä on juuri yksimielisesti laatinut viljellyille Agaricus-lajin sienille uudet vaatimukset. Kun lisäksi otetaan huomioon, että viljellyillä sienillä käydään määrältään ja arvoltaan huomattavaa yhteisön sisäistä ja ulkoista kauppaa, minkä vuoksi vaatimusten laatiminen on perusteltua, nämä tuotteet on suotavaa lisätä luetteloon tuotteista, jotka on tarkoitettu toimitettaviksi tuoreina kuluttajille ja joihin sovelletaan yhteisön vaatimuksia.
(3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään viljellyt sienet asetuksen (EY) N:o 2200/96 liitteessä I olevaan luetteloon.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä toukokuuta 2001.

Labels: 7
17
6